armvectores/hy_wikipedia_2023 huggingface dataset:
Պրաս

Անվան այլ կիրառումների համար տե՛ս՝ Հազար
Պրաս, պռաս, պրասասոխ, սավզի, քուռաթ կամ քյավառ (Allium porrum), երկամյա բույս։ Համեմատած գլուխ սոխի և սխտորի հետ, ավելի քիչ է տարածված։ Հիմնականում մշակվում է հարավային շրջաններում։ Համի տեսակետից գրավում է սոխի ու սխտորի միջին տեղը։
Գոյություն ունի պրասի 2 տեսակ՝ հաստ ու սպիտակ կեղծ ցողուն առաջացնող և տերևատու, որից օգտագործում են միայն տերևները։
Հիմնականում օգտագործվում է որպես կանաչի։ Ունի համի բարձր հատկություններ։ Հարուստ է C վիտամինով, հանքային աղերով և յուրահատուկ բակտերիասպան հատկություն ունեցող եթերային նյութերով։


== Աղբյուրներ ==


== Արտաքին հղումներ ==
Էջը սննդի թանգարանում Archived 2006-03-16 at the Wayback Machine.
Սակրատ

Սակրատ, գյուղ Արևմտյան Հայաստանում, Բալուի գավառակում։ Գտնվում էր Սակրատ գետի աջ ափին, Բալու քաղաքից 4-5 կմ հյուսիս-արևմուտք։


== Պատմություն ==
Գյուղն ավերվել, իսկ բնակչությունը կոտորվել կամ բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 85 տուն` 680 հայ բնակչով։


== Տնտեսություն ==
Բնակչության հիմնական զբաղմունքը անասնապահություն, այգեգործություն, հացահատիկի մշակությունն ու արհեստներն էր։


== Պատմամշակութային կառույցներ ==
Սակրատն ուներ 1275 թվականին կառուցված Ս. Թորոս կամ Ս. Թեոդորոս անունով եկեղեցի։ Գյուղից հյուսիս կար ևս մի ավերակ եկեղեցի։


== Կրթություն ==
Գյուղն ուներ վարժարան, որտեղ սովորում էին 40 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Միտո

Միտո (ճապ.՝ 水戸市 Mito-shi), քաղաք Ճապոնիայում՝ Կանտո տարածաշրջանում, Իբարակի պրեֆեկտուրայի վարչական կենտրոնը։
2015 թվականի սեպտեմբերի տվյալների համաձայն՝ քաղաքի բնակչությունը կազմում է 270 953 մարդ, իսկ բնակչության խտությունը՝ 1 250 մարդ/կմ2։ Քաղաքը զբաղեցնում է 217,32 կմ2 տարածք։


== Աշխարհագրություն ==
Միտոն տեղակայված է Իբարակի պրեֆեկտուրայի կենտրոնում։


=== Հարևան քաղաքներ ===
Իբարակի պրեֆեկտուրա
Հիտաչինակա
Կասամա
Նակա
Իբարակի
Օարաի
Սիրոսատո


== Կլիմա ==
Միտոյում կլիման մերձարևադարձային մուսսոնային է։ Բնութագրվում է շոգ ամառներով և զով ձմեռներով։ Տեղումները նկատվում են ողջ տարվա ընթացքում, սակայն ձմեռային ամիսները համեմատաբար չոր են։


== Քույր քաղաքներ ==
 – Անահայմ, Կալիֆորնիա, Ամերիկայի Միացյալ Նահանգներ, 1976 թվականի դեկտեմբերի 21-ից
 – Չունցին, Չինաստան, 2000 թվականի հունիսի 6-ից
 – Ցուրուգա, Ճապոնիա, 1964 թվականի հոկտեմբերի 10-ից


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Միտո քաղաքի պաշտոնական կայք (ճապոներեն)
Public Interest Incorporated Foundation The Tokugawa Museum (անգլերեն)
Ֆուտբոլի Անգլիայի գավաթ 1879-80

Ֆուտբոլի Անգլիայի գավաթ 1879-80 (անգլ.՝ 1879-80 FA Cup), Ֆուտբոլի Անգլիայի գավաթի 9-րդ խաղարկությունն է, որում հաղթեց «Կլեպհեմ Ռովերս» ֆուտբոլային ակումբը։


== Եզրափակիչ ==
Մելքումյան

Մելքումյան, հայկական ազգանուն։


== Ազգանունը կրողներ ==
Անահիտ Սերգեյի Մելքումյան (1959), տնտեսագետ։
Աշոտ Գալուստի Մելքումյան, (1922-1984), Փառքի երեք աստիճանների շքանշանների ասպետ։
Գեորգի Արշակի Մելքումյան (1932), խորհրդային պետական աշխատող։
Եփրեմ Կարապետի Մելքումյան (1885-1957), ֆիդայի, վրիժառու։
Թամար Բաղդասարի Մելքումյան (1914-1981), դերասանուհի։
Հակոբ Արշակի Մելքումյան (1885-1962), խորհրդային ռազմական գործիչ, Քաղաքացիական պատերազմի ակտիվ մասնակից, դիվիզիայի հրամանատար։
Հայկ Հունանի Մելքումյան (1913), մանկավարժ, Երկրորդ համաշխարհային պատերազմի մասնակից։
Հրանտ Սլավայի Մելքումյան (1989), շախմատիստ։
Ղևոնդ Տեր-Գևորգի Մելքումյան (անհայտ-1914 կամ 1915), ֆիդայի։
Միխայիլ Արշակի Մելքումյան (1925-1994), տնտեսագետ։
Միքայել Սերգեյի Մելքումյան (1962), կուսակցական-քաղաքական գործիչ, տնտեսագետ։
Սերգեյ Ավանեսի Մելքումյան (1931), աշխարհագետ։
Սուրեն Մելքումյան (1975-2016), ապրիլյան քառօրյա պատերազմի հերոս։
Վարյա Մելքումյան (1900-1970), դերասանուհի։
Տիգրան Մելիքսեթի Մելքումյան (1902-1974), ինժեներա-տեխնիկական ծառայության գեներալ-մայոր։


== Տես նաև ==
Մելքումյանց


== Ծանոթագրություններ ==
Աստերոիդների ցանկ (278501-278600)

Աստերոիդների ցանկ (278401-278500)  • Աստերոիդների ցանկ  • Աստերոիդների ցանկ (278601-278700)
 Աստերոիդների ցանկ (278401-278500)  • Աստերոիդների ցանկ  • Աստերոիդների ցանկ (278601-278700)
Money (երգ, Քարդի Բի)

«Money» (անգլ. թարգմանաբար՝ «Փող»), ամերիկացի ռեփեր Քարդի Բիի երգը, որը թողարկվել է 2018 թվականի հոկտեմբերի 23-ին Atlantic Records լեյբլում։ Երգը նյու յորոքյան հիփ հոփ ժանրում է։ Գրել են Քարդի Բին և J. White-ը։ Ավելի ուշ հայտնի է դարձել, որ երգը ներառվել է դեբյուտային ալբոմի՝ Invasion of Privacy դելյուքս հրատարակության մեջ։


== Նախապատմություն ==
2018 թվականի հոկտեմբերի 22-ին Քարդի Բին հրապարակել է, որ երգը թողարկվելու է հաջորդ չորեքշաբթի օրը։ Երգը թողարկվել է նախատեսվածից երկու օր շուտ։ Սինգլի շապիկում Քարդին կքանստած դիրքում է, իսկ ձեռքերին ձեռնոցներ են և ժամացույցներ, իսկ գլխին լայնեզր գլխարկ։


== Արձագանքներ ==
Երգը դրական արձագանքներ է ստացել այնպիսի հայտնի հրատարակությունների կողմից՝ ինչպիսիք են Rolling Stone, Billboard, Stereogum, Pitchfork, Complex:


== Երգացանկ ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
(1329) Էլիանե

(1329) Էլիանե (անգլ.՝ Eliane), աստերոիդ աստերոիդների հիմնական գոտում։ Հայտնաբերվել է 1933 թվականի մարտի 23-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,616571 ա. մ., առավելագույնը մոտենում է 2,1639 ա. մ. հեռավորության վրա և հեռանում 3,0692 ա. մ.։ Արեգակի շուրջ մեկ ամբողջական պտույտ է կատարում 1545,96 երկրային օրվա ընթացքում, իր ուղեծրով շարժվելով միջինում 0,232866 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,47° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1329) Էլիանե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադամ

Ադամ (եբրայերեն՝ אָדָם‎‎, հուն․՝ Ἀδάμ, արաբ․՝ آدم‎‎‎‎), ըստ Հին Կտակարանի Աստծո կողմից ստեղծված առաջին մարդը։ «Ադամ» անունը ծագում է եբրայերեն «ադամա» («հող») բառից, ինչը երևում է Ծննդոց գրքի հետևյալ տողերից՝ «Տէր Աստուած մարդուն ստեղծեց երկրի հողից» (Ծննդոց, 2։7)։ Որոշ գիտնականներ կապում են Ադամ բառը աքքադերեն «ադամու» («արարել», «ստեղծել») բայի հետ։
Որպես իրական անուն պատմականորեն ավելի վաղ գործածվել է ասորական թագավորաց ցուցակում արձանագրված «Ադամու» տարբերակով։ Եբրայերեն լեզվում որպես միասնական բառի գործածվել է «Ադամը», որը նշանակում է «մարդ»։ Զուգորդված որոշիչ հոդի կիրառմամբ այն դառնում է «սա մարդ է »։
Դրա արմատ ոչ թե սեմական «մարդն» է։ Ըստ երևույթին Ադամը կապ ունի իր եռատառ արմատի אָדָם (ԱԴՄ) հետ, որը նշանակում է «կարմիր», «վայելչակազմ», «առաքինի»։ Որպես գոյական անուն, «adam»-ը նշանակում է «մարդ »,իսկ որպես կանոն, հավաքական համատեքստում « մարդկություն» ։ Գոյականում «Ադամի» առնական ձևը «adamah», բառն է, որը նշանակում է «հող» կամ «երկիր»։ Այն կապված է։ «adom» (կարմիր),« admoni» (կարմիր), և «dam» (արյուն) բառերի հետ
Ծննդոց գրքում, Ադամը, մատուցվում է «մարդկություն» ընդհանրական իմաստով՝ ինչպես քանանացիների լեզվում։ «Մարդկության» օգտագործումը Ծննդոց գրքում, Ադամի արտացոլումն է, որպես բոլոր տղամարդկանց նախնու։
Կաբբալիստական աշխատությունները ցույց են տալիս, որ Ադամը վերցված է հրեական «Adame» բառից,« ես պետք է լինի նման »,որ նշանակում է լինել Ասծու նման՝ կամքի ազատության ասպարեզում։
Bosnalijek (ընկերություն)

Bosnalijek, միջազգային դեղագործական ընկերություն, մասնագիտացած նյարդաբանության, սրտաբանության, մանկաբուժության, գաստրոէնտերոլոգիայի, օտորինոլարինգոլոգիայի, մաշկաբանության բնագավառներում թմրանյութերի արտադրությամբ։ Գլխադասային գրասենյակը գտնվում է Սարաևոյում, Բոսնիա և Հերցեգովինա։ Այն ունի ներկայացուցչություն Մոսկվայում։


== Պատմություն ==
Առաջին անգամ Bosnalijek-ը հայտնվել է 1951 թվականին։ Բոսնիա և Հերցեգովինայի տարածքում դեղերի ամենախոշոր արտադրողն է ընդարձակ արտադրական ծրագիր, որը ներառում է 160 դեղեր, որոնք հիմնված են 83 տարբեր անունների վրա։ Թմրանյութերից բացի, արտադրության ծրագիրը ներառում է մեկ սննդային հավելում, բժշկական օգտագործման երեք ախտահանիչներ և տնային օգտագործման չորս ախտահանիչներ։
Bosnalijek-ը արտադրում է դեղամիջոցների լայն տեսականի պերօրալ, պարենտերալ և արտաքին օգտագործման համար` մարսողական համակարգի և նյութափոխանակության, սրտանոթային համակարգի, համակարգային վարակների, մաշկի, հենաշարժիչ համակարգի, նյարդային և շնչառական համակարգերի վրա ազդեցությամբ, ինչպես նաև արտադրում է համակարգային հորմոնալ դեղամիջոցներ (բացի սեռական հորմոններից)։
Ընկերությունն ունի. հետազոտական կենտրոն, ակտիվ և օժանդակ բաղադրիչների նախնական հետազոտման լաբորատորիա, կոշտ, կիսակոշտ և հեղուկ պերօրալ ձևերի արտադրության սարքավորումներ, SAP-ի պահպանման կառավարման IT համակարգի հիման վրա ավտոմատացված պահեստ։ Գլխադասային գրասենյակը գտնվում է Սարաևոյում, 2003 թվականից Բոսնալեկ ընկերությունն ունի իր ներկայացուցչությունը Մոսկվայում։ 2016 թվականի մարտին ստեղծվեցին BU-Ադրիատիկ, BU-Բոսնիա և Հերցեգովինա և BU-Եվրասիա երեք բիզնես միավորներ։
2016 թվականից ի վեր ընկերության միջնորդությամբ Մոսկվայում կազմակերպվում է սնոուբորդի աշխարհի գավաթի փուլ։


== Ծանոթագրություններ ==
Իվանենկի (գյուղ, Նովովոդոլաժսկի շրջան)

Իվանենկի (ուկրաիներեն՝ Іваненки), գյուղ Ուկրաինայի Խարկովի մարզի Նովովոդոլաժսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բենևենտո (գավառ)

Բենևենտոյի գավառ (իտալերեն՝ Provincia di Benevento), գավառ Իտալիայի Կամպանիա մարզում։ Մայրաքաղաքը Բենևենտոն է։


== Աշխարհագրություն ==


== Պատմություն ==
Բենևենտոյի դքսության մասին հիշատակումները սկսվում են 6-րդ դարի երկրորդ կեսից։
18-րդ դարի կեսին Բենևենտոն դառնում է իշխանություն։
1051 թվականին հաստատվում է Հռոմի պապ Լևոն IX-ի կառավարությունը, 1077-1860 թվականներին մտնում է Սարդինյան թագավորության կազմի մեջ։
1266 թվականի փետրվարի 26-ին Բենևենտոյում տեղի է ունենում պատերազմ, որից հետո Կառլոս I Անժուացին (Նեապոլցին) դառնում է Սիցիլիայի և Նեապոլի թագավորը։
1877 թվականին ճնշվում է բուկինիստների զինված հարձակումը։


== Պատկերասրահ ==

		
		


== Ծանոթագրություններ ==
Ռոջեր Հայորնս

Ռոջեր Հայորնս (անգլ.՝ Roger Hiorns, 1975[…], Բիրմինգհեմ, Միացյալ Թագավորություն), բրիտանացի ժամանակակից նկարիչ։ 2009 թվականին առաջադրվել է «Turner մրցանակի»։


== Կենսագրություն ==
Ծնվել է Մեծ Բրիտանիայի Բերմինգհեմ քաղաքում 1975 թվականին։ 1991-1993 թվականներին հաճախել է Արվեստի Բուրնեվիլ քոլեջ, իսկ 1993-1996 թվականներին՝ Գոլդսմիթ քոլեջ։ Ապրում է Լոնդոնում։


== Ստեղծագործություններ ==
Ռոջեր Հայորնսն օգտագործում է անսովոր նյութեր՝ ստեղծելով զարմանալի փոխակերպումներ հայտնաբերված օբյեկտների և քաղաքային միջավայրի հետ՝ կոյուղու կայանից ելնող կրակ, մետաղական մակերևույթ՝ լցված ոգիներով, բյուրեղներ, որոնք ծածկում են արտադրական կառույցները։ Նկարչին առավել մեծ ճանաչում է բերել ինստալյացիան Հարավային Լոնդոնում, որտեղ նա վերափոխել է նախկին բնակարանը՝ մակերեսները ծածկելով պղնձի սուլֆատի փայլուն կապույտ բյուրեղներով։ Քաղաքային բնակարանի պատերին, հատակին և առաստաղին զարմանալի գեղեցիկ և փայփլուն ելուններ ստանալու համար օգտագործվել է 75,000 լիտր լուծույթ։ Նախագիծը կոչվել է «SEIZURE»:


== Անհատական ցուցադրություններ ==


== Ծանոթագրություններ ==


== Արտաքին հղումներ ==
Corvi Mora թանգարան
Կաստել Ֆրենտանո

Կաստել Ֆրենտանո (իտալերեն՝ Castel Frentano), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 3909 մարդ։ Բնակչության խտությունը՝ 186 մարդ/կմ²։ Տարածքը՝ 21 կմ²։ Փոստային ինդեքս` 66032։ Հեռախոսային կոդ` 0872։
Բնակավայրի հովանավոր պաշտպան է Ստեփանոս Նախավկան։ Տոնը նշվում է օգոստոսի 3-ին


== Ծանոթագրություններ ==
Աավասակսա

Աավասակսան (ֆիններեն՝ Aavasaksa), գրանիտային ծագմամբ ժայռ Ֆինլանդիայի հյուսիսում՝ Յուլիտորնիո կոմունայում (Լապլանդիա երկրամաս)։ Բարձրությունը 242 մետր է։ Ժայռը ընդգրկված է Համաշխարհային ժառանգության ցուցակում՝ որպես Ստրուվեի գեոդեզիական աղեղի պահպանված կետերից մեկը։ Ըստ ֆիննական հավատալիքների, երբ հին ժամանակներում Լապլանդիան ծածկված էր օվկիանոսով, Աավասակսայի գագաթը եղել է ջրից դուրս։


== Ծանոթագրություններ ==


== Արտաքին հղումներ ==
Աավասակսայի տեսարժան վայրեր (անգլ.)
Ֆինլանդիայի Ստրուվե դուգա Archived 2007-11-08 at the Wayback Machine. (անգլ.)
Լուսանկարներ. Archived 2007-12-12 at the Wayback Machine.
Կառլեն Անանյան

Կառլեն Մարտիրոսի Անանյան (սեպտեմբերի 21, 1924(1924-09-21), Թիֆլիս, ԱԽՖՍՀ, ԽՍՀՄ - հոկտեմբերի 19, 2011(2011-10-19), Մոսկվա, Ռուսաստան), ճարտարապետ, ՀԽՍՀ վաստակավոր ճարտարապետ (1971), Ճարտարապետության միջազգային ակադեմիայի Մոսկվայի մասնաճյուղի պրոֆեսոր (1996), թղթակից անդամ (1999)։


== Կենսագրություն ==
1953 թվականին ավարտել է Երևանի պոլիտեխնիկական ինստիտուտը։ 1953-1964 թվականներին աշխատել է Հայպետնախագիծ ինստիտուտում, 1986-1990 թվականներին՝ Երևանի գլխավոր ճարտարապետի տեղակալ։


== Ստեղծագործական գործունեություն ==
Կառլեն Անանյանի նախագծերով Երևանում կառուցվել են էստակադով ուղանցույց (1966), Քիմռեակտիվների (1966), Վեդիում՝ գինու գործարանները, Սոչիում՝ պանսիոնատ (1974), Հայրենական պատերազմում (1941-1945) զոհված մարտիկներին (1975 թվական, Վերիշեն՝ ԼՂՀ, 1985 թվական, Նոյեմբերյան), 1988 թվականին ավիավթարի զոհ հարավսլավացի օդաչուներին (1990 թվական, Երևան), Տիգրան Պետրոսյանին նվիրված հուշարձանները և այլն։
Անհատական ցուցահանդեսներ է ունեցել Երևանում (1974 թվական, 1985 թվական), Մոսկվայում (1999)։


== Պատկերասրահ ==

		
		


== Ծանոթագրություններ ==
Մաժինոյի գիծ

«Մաժինոյի գիծ», ֆրանսիական ամրությունների համակարգ Գերմանիայի հետ սահմանի վրա՝ Բելֆորից մինչև Լոնգյույոն՝ 380 կմ երկարությամբ։ Կառուցվել է ռազմական մինիստր Մաժինոյի առաջարկով, 1929-1934 թվականներին, կատարելագործվել է մինչև 1939 թվականը։ Նախատեսված էր Հյուսիս-արևելյան Ֆրանսիան գերմանական հարձակումից պաշտպանելու համար։ 1936-1940 թվականներին «Մաժինոյի գիծ»-ը մինչև Հյուսիսային ծով հասցնելու նպատակով սկսել է կառուցվել «Դալադյեի գիծը» (620 կմ երկարությամբ), որը չի ավարտվել։ 1939-1945 թվականի երկրորդ համաշխարհային պատերազմի ժամանակ գերմանաֆաշիստական զորքերը դուրս եկան (1940) «Մաժինոյի գիծ»-ի թիկունքը և Ֆրանսիայի կապիտուլյացիայից հետո հարկադրեցին «Մաժինոյի գիծ»-ի կայազորին հանձնվել։ Պատերազմից հետո կանգուն մնացած ամրությունները, ինչպես նաև վերականգնվածները, օգտագործվում են որպես ռազմական պահեստներ։


== Պատկերասրահ ==
Ստեպնոե (գյուղ, Սումիի շրջան)

Անվան այլ կիրառումների համար տե՛ս՝ ՍտեպնոեՍտեպնոե (ուկրաիներեն՝ Степне), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Ստեպնոե գյուղում բնակվում էր 98 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժամանակակից արվեստի թանգարան (Մակեդոնիա)

Անվան այլ կիրառումների համար տե՛ս՝ Ժամանակակից արվեստի թանգարան (այլ կիրառումներ)Մակեդոնիայի ժամանակակից արվեստի թանգարան (մակեդոներեն՝ Музеј на современата уметност (Скопје)), Մակեդոնիայի ամենամեծ և առավել ամբողջական ազգային հաստատություններից մեկն է։ Գտնվում է մայրաքաղաք Սկոպյեում։ Հիմնադրվել է 1963 թվականին ավերիչ երկրաշարժից հետո։ Թանգարանային կառույցի շենքը հատկացրել է լեհական կառավարությունը։


== Հավաքածու ==
Հավաքածուն կազմված է երկու մասից՝ միջազգային և ազգային։ Միջազգային հավաքածուն արտացոլում է աշխարհի գրեթե բոլոր մասերի ժամանակակից արվեստը։ Հավաքածուի մեծ մասն արտացոլում է 1950, 1960 և 1970-ականների արվեստի շարժումները, չնայած այն պարունակում է նաև վաղ ժամանակակից արվեստի շուրջ հարյուր աշխատանքներ։ Հին նմուշներում ներկայացված են Էմիլ Ֆիլայի, Ֆեռնան Լեժեի, Անդրե Մասոնի աշխատանքները։ Աշխարհահռչակ արվեստագետներից ներկայացված են Պաբլո Պիկասոն, Հանս Հարտունգը, Վիկտոր Վազարելի, Ալեքսանդր Կոդլեր, Պիեռ Սուլաժ, Ալբերտո Բուռի, Ռոբերտ Յակոբսեն, Էթենն Այդու, Զոլտան Կեմենի, Ռոբերտ Ադամս, Էմիլիո Վեդովա, Անտոն Կլավե, Գեորգ Բազելից։


== Շենքը ==

Ավելի քան հինգ հազար քառակուսի մետր տարածք զբաղեցնող կառույցը բաղկացած է երեք փոխկապակցված մասնաշենքերից՝ կառուցված ուշ մոդեռնիզմի ոճով։ Նախագիծն իրականացվել է լեհական «Վագրեր» ճարտարապետների խմբի կողմից։ Մշտական և ժամանակավոր ցուցասրահներին կից գործում են 120 տեղանոց կինոթատրոն, գրադարան, արխիվ, խանութ, պահետստատուն, վարչական գրասենյակներ, ինչպես նաև թանգարանային խանութ և խորտկարան։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայքը Archived 2011-07-19 at the Wayback Machine. (անգլերեն)
Ռայտ շրջան (Միսսուրի)

Ռայտ շրջան (անգլ.՝ Wright County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.766 կմ² է, բնակչությունը՝ 18.815 մարդ (2010 թ. տվյալներով)։ Շրջկենտրոնն է Հարտվիլ բնակավայրը։ Կազմավորվել է 1841 թ.։
Ռաֆայել Լեմկինի փողոց (Երևան)

Ռաֆայել Լեմկինի փողոց, փողոց Երևանի Կենտրոն վարչական շրջանում։


== Պատմություն ==
2018 թվականի նոյեմբերի 27-ին Երևանի ավագանու արտահերթ նիստում որոշում է կայացվել, որ Բաղրամյան պողոտայի 1-ին փակուղին անվանակոչել հրեական ծագմամբ լեհ իրավագետ, ցեղասպանագետ Ռաֆայել Լեմկինի անվամբ։
Նույն թվականի դեկտեմբերի 11-ին տեղի է ունեցել փողոցի անվանակոչման հանդիսավոր արարողությունը, որին ներկա են եղել ՄԱԿ-ի գլխավոր քարտուղարի ցեղասպանության կանխարգելման հարցերով հատուկ խորհրդական Ադամա Դիենգը, Հայաստանում ՄԱԿ-ի մշտական համակարգող Շոմբի Շարփը, Երևանի քաղաքապետի տեղակալ Սերգեյ Հարությունյանը, Հայաստանի արտաքին գործերի փոխնախարար Աշոտ Հովակիմյանը, Հայաստանի արտաքին գործերի փոխնախարար Աշոտ Հովակիմյանը։
Ռաֆայել Լեմկինի փողոցի անվանատախտակի բացումը կատարել են Երևանի քաղաքապետի տեղակալն ու Հայաստանում Լեհաստանի Հանրապետության արտակարգ և լիազոր դեսպանը։
Մինչև հիմա Լեմկինի անվամբ փողոց է անվանակոչվել միայն Նիդեռլանդներում, երկրորդը՝ Երևանում։


== Ծանոթագրություններ ==


== Արտաքին հղումներ ==
ԵՐԵՎԱՆ ՔԱՂԱՔՈՒՄ ՌԱՖԱՅԵԼ ԼԵՄԿԻՆԻ ԱՆՎԱՄԲ ՓՈՂՈՑ ԱՆՎԱՆԱԿՈՉԵԼՈՒ ՄԱՍԻՆ ՈՐՈՇՈՒՄ
Սան Ժաումե դե Էնվեժա

Սան Ժաումե դե Էնվեժա (իսպ.՝ San Jaime de Enveija, բասկ.՝ Sant Jaume d'Enveja, կատ.՝ Sant Jaume d'Enveja), մունիցիպալիտետ Իսպանիայում, գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Մոնտսիա շրջանում։ Տարածքը կազմում է 60,8 կմ²։ Բնակչությունը՝ 3538 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Información de la Generalidad de Cataluña Archived 2007-09-26 at the Wayback Machine.
Información del Instituto de Estadística de Cataluña
Información general Archived 2007-07-02 at the Wayback Machine.
Ճեղքված օղակ

«Ճեղքված օղակ» հուշահամալիր (ռուս.՝ Мемориал «Разорванное кольцо»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզում, Լադոգա լճի արևմտյան ափին։ Բացվել է 1966 թվականի հոկտեմբերի 29-ին։ Գտնվում է Վագանովյան զառիվայրին, որտեղից զինվորական ավտոշարասյունները ուղղություն էին վերցնում դեպի Լադոգա լճի Պետրոկրեպոստ ծովախորշի արևմտյան ափը, և որտեղ այնուհետև վերադառնում էին՝ հաղթահարելով 30 կմ հեռավորություն։


== Նկարագրություն ==
Երկաթբետոնե երկու կամարները (քաշը՝ 32 տոննա, բարձրությունը՝ 7 մետր) խորհրդանշում են շրջափակման օղակը, իսկ նրանց միջև ճեղքվածքը՝ Կյանքի ճանապարհը։ Հարթակում կամարների տակ բետոնի մեջ մեքենաների պաշտպանաշերտերի հետքեր են։ Հուշահամալիրի կողքին գտնվում են երկու սպիտակ երկաթբետոնե գնդեր, որոնք նմանակում են լուսարձակները, և իրական 85-միլիմետրանոց զենիթային թնդանոթ։
Օղակի հիմքի մոտ փորագրված են հետևյալ տողերը. 

Կառուցվել է 1966 թվականին։ Մշակութային ժառանգության օբյեկտ է։
2014 թվականի մայիսի 9-ին, Հայրենական մեծ պատերազմում տարած Հաղթանակի օրը հուշահամալիրի վերանորոգումից հետո բետոնե կամարների տակ հնգաթև աստղի տեսքով սկահի մեջ վառվեց Հավերժական կրակը, որն այստեղ էր տեղափոխվել Պիսկարյովյան գերեզմանատնից։
Գտնվելու վայրը՝ Լենինգրադի մարզ, գյուղ Կոկորևո։ Հուշահամալիրին  կարելի է հասնել А128 ճանապարհով (38-րդ կմ, Կոկորևոյից հյուսիս, դեպի Լադոգա լիճ ելքի մոտ)։
Հուշահամալիրի մոտ տրվում են «Կյանքի ճանապարհ» միջազգային ամենամյա ձմեռային մարաթոնի 42 կմ 195 մ և 5 կմ երկարությունների մրցումների մեկնարկը և ավարտը։


== Հեղինակներ ==
Հուշակոթողի հեղինակներն են.

հուշարձանի  մտահղացման հեղինակներ՝ ճարտարապետ Վ. Գ. Ֆիլիպով, քանդակագործ՝ Կ. Մ. Սիմուն
ճարտարապետ՝ Վ. Գ. Ֆիլիպով
ինժեներ-կոնստրուկտոր՝ Ի. Ա. Ռիբին
քանդակագործ՝ Կ. Մ. ՍիմունՀեղինակներ, որոնք հետագայում լրացրել են աշխատանքը.

նկարիչ՝ Վ. Ն. Յակովլև
քանդակագործ՝ Վ. Տ. Դուգինեց


== Պատկերասրահ ==

		
		
		


== Ծանոթագրություններ ==
Նամետաբադ

Նամետաբադ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 611 հայ բնակիչ և 917 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(5251) Բրեդվուդ

(5251) Բրեդվուդ (անգլ.՝ Bradwood), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1985 թվականի մայիսի 18-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 2,359645 ա. մ., առավելագույնը մոտենում է 1,663 ա. մ. հեռավորության վրա և հեռանում 3,0563 ա. մ.։ Արեգակի շուրջ մեկ ամբողջական պտույտ է կատարում 1323,94 երկրային օրվա ընթացքում, իր ուղեծրով շարժվելով միջինում 0,271916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5251) Բրեդվուդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իսակովկա (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ Իսակովկա (այլ կիրառումներ)Իսակովկա (ուկրաիներեն՝ Ісаківка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Իսակովկա գյուղում բնակվում էր 52 մարդ։ Բնակավայրը զբաղեցնում է 0,372 կմ² տարածք։ Բնակչության խտությունը կազմում էր 139,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյորյոշ

Կյորյոշ (հունգ.՝ Körös), գետ Ռումինիայում և Հունգարիայում, Տիսայի ձախ վտակը։ Սկիզբ է առնում Արևմտյան Ռումինական լեռներից, հոսում Ալֆյոլդ հարթավայրով։ Երկարությունը 580 կմ է, ստորին հոսանքում նավարկելի է։ Այն հունգարական և ռումինական խոշոր գետերից է։


== Աղբյուրներ ==
Սանտա Կատարինա նահանգի հյուսիսային մարզ

Սանտա Կատարինա նահանգի հյուսիս (պորտ.՝ Mesorregião do Norte Catarinense) վարչական մեզոշրջան Բրազիլիայում, մտնում է Սանտա Կատարինա նահանգի մեջ։ Բնակչությունը կազմում է 1165000 մարդ 2006 թվականի տվյալով։ Զբաղեցված տարածքը 15 937,767 կմ²։ Բնակչության խտությունը 73,2 մարդ/կմ²։


== Վիճակագրություն ==
Համախառն ներքին արտադրանքը կազմել է 15 006 915 479,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 13 678,57 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,826
Աննա Կասպարսոն

Աննա Կասպարսոն (շվեդերեն՝ Anna Casparsson, լրիվ անունը` Anna Charlotta Sophia Casparsson, ծննդյամբ` von Feilitzen, հոկտեմբերի 10, 1861(1861-10-10), Skeda, Շվեդիա - սեպտեմբերի 24, 1961(1961-09-24)[…], Սալտսյոբադեն, Շվեդիա), շվեդ դաշնակահարուհի և տեքստիլ նկարչուհի։


== Կենսագրություն ==
Աննա Կասպարսոնը ծնվել է 1861 թվականի հոկտեմբերի 10-ին Սկեդա օկրուգում (1971 թվականից՝ Լինչյոպինգի քաղաք) գրող Ուրբան ֆոն Ֆեյլիտցենի և նրա կնոջ ՝ դաշնակահար, կոմպոզիտոր Ադոլֆ Լինդբլադի դուստր Լոտեն ֆոն Ֆեյլիտցենի ընտանիքում։

Աննա Կասպարսոնը և նրա ամուսինն աշխատել են Skandia ապահովագրական ընկերությունում և ունեցել բազմաթիվ շփումներ, այդ թվում Շվեդիայի նկարիչների միության արվեստագետների հետ։ Զույգը առաջիններից մեկն էր, որ Սալտշյոբադենում պատրիցիական ոճով կառուցեց Villa Snäckan վիլլան, որի սրահում, Աննան նվագում էր դաշնամուր, իսկ արվեստանոցում աշխատում էր Աննայի դուստրը և հաճախակի հանդիպում նկարիչների հետ։

Ամուսնու և որդու մահից հետո՝ 1920-ականներին, Աննա Կասպարսոնը սկսեց զբաղվել ասեղնագործությամբ, որը շարունակեց իր կյանքի հետագա 60 տարիների ընթացքում։ Նա ստացել էր միայն երաժշտական կրթություն, բայց ինքնուրույն սովորեց տեքստիլի վրա ասեղնագործել։ Եվ միայն 1945 թվականին` 84 տարեկան հասակում, Աննան իր աշխատանքները ցուցադրեց Սալտշյոբադենի ցուցահանդեսում։
Նույն թվականին նա մասնակցեց Ստոկհոլմում գտնվող Լիլյեվալչայի (շվեդ արդյունաբերող և բարերար) արվեստի պատկերասրահում բացված «Nordiska konstnärinnor» ցուցահանդեսին։ 1960 թվականին նրա աշխատանքները ցուցադրվեցին Ստոկհոլմի ժամանակակից արվեստի թանգարանում կայացած անհատական ցուցահանդեսում, որոնք հետագայում կրճատված տարբերակով ներկայացվեցին Շվեդիայի բազմաթիվ արվեստի պատկերասրահներում և թանգարաններում։ Ասեղնագործությունը սովորաբար կատարվում էր մետաքսե կամ թավշյա գործվածքներից պատրաստված նյութերով։ Կասպարսոնն իր կոմպոզիցիաներին ավելացնում էր գործվածքների, սրբիչների, ժանյակի և ապակու գույնզգույն կտորներ, որոնք էլ երբեմն նկարազարդում էր յուղաներկով։ Նա հաճախ իր ստեղծագործությունների համար հիմք էր ընդունում հեքիաթների աշխարհից վերցված դրվագները։ Նրա գործերը հաճախակի ցուցադրվում են Շվեդիայի ազգային թանգարանում և Ժամանակակից արվեստի թանգարանում։ Աննայի գործվածքներից երեքը գտնվում են Դանիայի ազգային թանգարանում։
Աննա Կասպարսոնը մահացել է 1961 թվականի սեպտեմբերի 24-ին, Սալտշյոբադեն քաղաքում։
2013 թվականի ամռանը Nacka konsthall-ում կազմակերպվեց Աննա Կասպարսոնի և նրա դստեր Մարյայի աշխատանքների ցուցահանդեսը։


== Ընտանիք ==
Աննա Կասպարսոնը ամուսնացած էր Էդվարդ Կասպարսոնի հետ (1856–1923), ով անվանի նկարիչներ Անդերս Լեոնարդ Ցորնի և Էռնստ Յուսեֆսոնի լավ ընկերն էր։ Ունեցել են չորս երեխաներ, այդ թվում դուստրը` Մարյան, որը նկարչուհի է դարձել։


== Հիշատակ ==
Աննա Կասպարսոնի հիշատակին է նվիրված 1960 թվականին ռեժիսոր Պետեր Վայսի կողմից նկարահանված համանուն կարճամետրաժ ֆիլմը։


== Ծանոթագրություններ ==


== Արտաքին հղումներ ==
Anna Casparssons arkiv
Nationalmuseum - Anna von Feilitzen (Anna Casparsson)
Հարություն Աբրահամյան (այլ կիրառումներ)

Չոլո - իրական անունը՝ Հարություն Աբրահամյան, (1878 – 1937), հայ ազգային-ազատագրական շարժման գործիչ, ֆիդայի։ ՀՀԴ կուսակցության անդամ։
Հարություն Վարանգյուլի Աբրահամյան - (1972 - 1992), հայ ազատամարտիկ
Հարություն Լավրենտիի Աբրահամյան - (1969 - ), հայկական և խորհրդային նախկին ֆուտբոլիստ, Հայաստանի հավաքականի դարպասապահ
(4939) Սկովիլ

(4939) Սկովիլ (անգլ.՝ Scovil), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 27-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,528901 ա. մ., առավելագույնը մոտենում է 2,1372 ա. մ. հեռավորության վրա և հեռանում 2,9206 ա. մ.։ Արեգակի շուրջ մեկ ամբողջական պտույտ է կատարում 1468,91 երկրային օրվա ընթացքում, իր ուղեծրով շարժվելով միջինում 0,245079 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4939) Սկովիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կազանի խանություն

Կազանի Խանություն (թաթ.՝ Казан Ханлыгы, Qazan Xanlığı, قازان خانليغى), ֆեոդալական պետություն Միջին Պովոլժիեում (1438-1552)։ Կազմավորվել է Ոսկե Հորդայի անկման հետևանքով՝ Կամա-Վոլգյան Բուլղարիայի տարածքում։ Գլխավոր քաղաքը Կազանն էր։
Բաժանված էր դարուգների (օկրուգների) և ուլուսների (վիլայեթների)։ Բանակը կազմված Էր խանական գվարդիայից, առանձին ֆեոդալների ջոկատներից և աշխարհազորից։ 15-րդ դարի 60-ական թվականներին ռուսական պետությունը պայքար սկսեց Կազանի խանության դեմ։ Կազանի խանությունը 1521 թվականին դաշնություն կնքեց Ղրիմի և Աստրախանի խանությունների ու Նողայի Հորդայի հետ, 1524 թվականին վասալական կախման մեջ ընկավ Թուրքիայից։ 1552 թվականին Կազանի խանությունը և ամբողջ Միջին Պովոլժիեն միացվեցին Ռուսաստանին։


== Գրականություն ==
Беспалов Р. А. Хан Улу-Мухаммед и государства Восточной Европы: от Белёва до Казани (1437-1445) // Золотоордынская цивилизация. Сборник статей. Вып.5. Казань: Институт истории им.Ш.Марджани АН РТ,  2012. С.53-70.
Худяков М. Г. Очерки по истории Казанского ханства. — Казань. Комбинат изд-ва и печати, 1923.
Худяков М. Г. Очерки по истории Казанского ханства / издание 3-е, дополненное. — Москва։ ИНСАН, 1991. ISBN 5-85840-253-4.
Полное собрание русских летописей — 1904.; Москва, репринт, 1965. — Т. 13.
Измайлов И. М. Завоевание казанского ханства: причины и последствия (критический разбор новых тенденций современной российской историографии) Archived 2014-04-15 at the Wayback Machine.
Исхаков Д. К вопросу об этносоциальной структуре татарских ханств (на примере Казанского и Касимовского ханств XV-сер. XVI вв.) Archived 2016-03-04 at the Wayback Machine.
Алишев С. Х. Казань и Москва: межгосударственные отношения в XV—XVI вв Archived 2016-03-04 at the Wayback Machine.
Ագուա Ազուլ դու Նորտի

Ագուա Ազուլ դու Նորտի (պորտ.՝ Água Azul do Norte), համայնք Բրազիլիայի հյուսիսում՝ Պարա նահանգի կազմում։ Գտնվում է Պարու նահանգի հարավարևելյան մարզում։ Մտնում է Պարաուապեբասի գավառի կազմի մեջ։ Բնակչությունը կազմում է 33 350 մարդ՝ 2006 թվականի տվյալներով։ Գրավում է 7 576,621 կմ2 տարածք։ Բնակչության խտությունը՝ 4,4 մարդ/կմ²։ Բնակավայրի մերձակայքում հայտնաբերվել է երկաթի հարաբերական բարձր քանակությամբ խոշոր հանքավայր։


== Պատմություն ==
Քաղաքը հիմնադրվել է 1991 թվականի դեկտեմբերի 13-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 152.545.184,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 5.412,67 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,665 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ադամանդե գանգ

«Ի սեր Աստծո» (անգլ.՝ For the Love of God) կամ «Դեմիեն Հիրսթի ադամանդե գանգը» ժամանակակից բրիտանացի նկարիչ Դեմիեն Հիրսթի ամենաթանկարժեք աշխատանքը՝ մարդու գանգ՝ զարդարված ադամանդներով և պլատինով։ Ադամանդե գանգը համարվում է ամենաթանկ արվեստի գործը, որի հեղինակը դեռևս ողջ է։
Հիրսթի խոսքերով ստեղծագործության անվանման պատճառը հանդիսացել են մոր խոսքերը, երբ նա որդուն ասել է․ «For the love of God, what are you going to do next?» («ի սեր Աստծո, հետո ինչ ես պատրաստվում անել», for the love of God —  «որովհետև դա սեր է առ աստված»։
Հիրսթի համար հիմք է ծառայել տղամարդու գանգը, ենթադրվում է, որ այն եղել է  35-ամյա եվրոպացու գանգ, որն ապրել է  1720 և 1810 թվականներին։ Գանգի ողջ մակերեսը, բացի յուրահատուկ ատամներից,  ծածկված է   8․601 ադամանդով, ընդհանուր՝ 1106,18 կարատ կշռով։ Ճակատային մասի կենտրոնում գտնվում է ստեղծագործության գլխավոր բաղադրիչը՝ տանձաձև վարդագույն ադամանդը։ Աշխատանքի վրա Հիրսթը ծախսել է  14 միլիոն ֆունտ ստերլինգ։
Առաջին անգամ ստեղծագործությունը հանրությանն է ներկայացվել 2007 թվականի հունիսին՝ Լոնդոնի White Cube  պատկերասրահում, մեկ տարի անց գանգը տեղափոխվել է Ամստերդամի պետական թանգարան։ 2007 թվականին ներդրումների նպատակով, այն կոնսորցիումը, որի մեջ մտնում էր նաև Հիրսթը, նրա մենեջեր Ֆրենկ Դարֆին, White Cube  պատկերասրահի ղեկավար և հայտնի ուկրաինացի մեկենաս Վիկտոր Պինչուկը, գնել են գանգը 50 միլիոն ֆունտով (100 միլիոն ԱՄՆ դոլար)։


== Տես նաև ==
Բյուրեղապակյա գանգեր


== Ծանոթագրություններ ==


== Արտաքին հղումներ ==
Ադամանդե գանգի լուսանկարը culturetrend-magazine.com կայքում Archived 2020-03-02 at the Wayback Machine.
Hirst unveils £50m diamond skull — BBC
Бриллиантовый череп продан за 100 млн долларов — BBC
Пинчук оказался совладельцем бриллиантового черепа Дэмиена Херста
Бриллиантовый череп — Бриллианты и алмазы
Գիդրոուզել (գյուղ, Լուխովիցկի շրջան)

Գիդրոուզել (ռուս.՝ Гидроузел), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆարուկ Լեգարի

Ֆարուկ Լեգարի (ուրդու՝ سردار فاروق احمد خان لغاری‎, մայիսի 29, 1940(1940-05-29), Choti Zareen, Բրիտանական Հնդկաստան, Բրիտանական կայսրություն - հոկտեմբերի 20, 2010(2010-10-20), Ռավալպինդի, Փենջաբ, Պակիստան), պակիստանցի պետական գործիչ, Պակիստանի նախագահ (1993-1997)։


== Կենսագրություն ==
Ծնվել է Բրիտանական Հնդկաստանում, բելուջի ծագում ունեցող նախարար և հարուստ հողատեր Մուհամադ Խան Լեգարիի ընտանիքում։ Ֆարուկը սովորել է Լահորում և Օքսֆորդի Սուրբ Եկատերինայի քոլեջում, որից հետո դարձել Է Արևելյան Պակիստանի պաշտոնյա։ Հոր մահը նրան ստիպել է վերադառնալ, որպեսզի ընդունի տոհմի գլխի տիտղոսը։
Լեգարին անդամակցել է Պակիստանի ժողովրդական կուսակցությանը, իսկ Բհուտոյի ձերբակալությունից հետո փաստացի գլխավորել է այն։ Զիյա-ուլ-Հակեի օրոք նա ինքն էլ բազմիցս զրկվել է ազատությունից, փոխարենը 1993 թվականին պարգևատրվել է՝ իր կուսակցության աջակցությամբ դառնալով նախ արտաքին գործերի նախարար, ապա՝ Պակիստանի նախագահ։
Լեգարիի նախագահության մեծ մասի օրոք վարչապետ է եղել Բենազիր Բհուտտոն։ Նրան հաջողվել է որոշակի տնտեսական հաջողությունների հասնել, սակայն դրանք ուղեկցվել են ուժեղ կոռուպցիայով։ 1996 թվականին Լեգարին հեռացրել է Բհուտոյին և ցրել խորհրդարանը։
Նոր վարչապետը՝ Նավազ Շարիֆը, պայքարել է նախագահի իշխանությունը սահմանափակելու համար և 1997 թվականին նրանից պահանջել է հեռացնել իր մրցակցին՝ դատավոր Սայադ Ալի Շահին։ Օրենքի տառի համաձայն՝ նախագահը չէր կարող մերժել կառավարության ղեկավարին նման հրամանագրի ստորագրման հարցում, և Լեգարին հրաժարական է տվել։
Հեռանալուց հետո նա քաղաքական գործունեությունը շարունակել է նոր՝ «Միլաթ» և «Պակիստանյան մահմեդական լիգա» կուսակցություններում, որի հետո 2002 թվականին ընտրվել է խորհրդարան։ Հանդես է եկել ամերիկյան Բիլ Քերի-Լուգարի դեմ։ Լեգարիի որդիներից մեկը սենատոր է դարձել, մյուսը՝ նախարար։


== Ծանոթագրություններ ==
Ֆրիդրիխ Օյգեն

Ֆրիդրիխ Օյգեն Վյուրթեմբերգացի (գերմ.՝ Friedrich Eugen von Würtemberg, հունվարի 21, 1732(1732-01-21), Շտուտգարտ, Վյուրթեմբերգի դքսություն, Սրբազան Հռոմեական կայսրություն - դեկտեմբերի 23, 1797(1797-12-23), Hohenheim, Շտուտգարտ, Վյուրթեմբերգի դքսություն, Սրբազան Հռոմեական կայսրություն), 1795 թվականի մայիսի 20-ից Վյուրթեմբերգի դուքս: Նրա որդիները Վյուրթեմբերգի ընտանիքի հինգ ճյուղերի հիմնադիրներն են:


== Կենսագրություն ==
Կարլ Ալեքսանդրի և Մարիա Ավգուստ Տուրն և Տաքսիսի չորրորդ որդին է: Վյուրթեմբերգի դքսի գահը զբաղեցրել է վաղ տարիքում՝ 1975 թվականի մայիսի 20-ին Լյուդվիգ Օյգենի մահից հետո: Կյանքի մեծ մասն անցկացրել է Վյուրթեմբուրգյան տոհմին պատկանող Մոնբելյար անկլավում՝ մինչև 1792 թվականիը, երբ այն մտավ Ռավրացինսկյան հանրապետության կազմի մեջ և 1793 թվականին բռնի կերպով միացվեց Ֆրանսիային:


== Ընտանիք ==
1750 թվականին Ֆրիդրիխ Օյգենը ամուսնացել է Ֆրիդրիխ Վիլհելմ Բրանդենբուրգ Շվեդացու և Սոֆիա Դորոտեա Պրուսիացու դուստր Դորոտեա Սոֆիա Բրանդենբուրգ Շվեդացու հետ:
Երեխաները.

Ֆրիդրիխ Վիլհելմ Կառլ (1754—1816), դուքս, ավելի ուշ կուրֆյուրստ, իսկ 1805 թվականից սկսած՝ Վյուրտեմբերգի թագավոր, ամուսնացել է Ավգուստ Կարոլինա Բրաունշվեյգ Վոնֆենբյուտելացու հետ, իսկ հետո՝ Շարլոտ Հանովերացու հետ։
Լյուդվիգ Ֆրիդրիխ Ալեքսանդր (1756—1817), առաջին ամուսնությունը Մարիա Չարտորիյսկացու հետ էր, երկրորդը՝ Հենրիետա Նասաու Վեյլբուրգացու: Նրանց որդին Ալեքսանդրը Տեքսկացիների տոհմի հիմնադիրն է։
Օյգեն Ֆրիդրիխ Հենրիխ Վյուրթեմբերգացի (1758—1822), ամուսնացել է Լուիզա Շտոլբերգ Գեդերնացու հետ, ով Սաքսեն Մեյնինգենացու այրի կինն էր։
Սոֆիա Մարիա Դորոտեա Ավգուստ (1759—1828), Պավել I-ի կինը։
Վիլհելմ Ֆրիդրիխ Ֆիլիպ (1761—1830), ամուսնացել է թագավորական ծագում չունեցող Վիլհելմինա ֆոն Տունդերֆելդ-Ռոդիսի հետ։
Ֆերդինանդ Ֆրիդրիխ Ավգուստ (1763—1834), առաջին անգամ ամուսնացել է Ալբերտինա Վիլհելմինա Շվարբուրգ Զոնդերսհաուսենացու հետ, իսկ երկրորդ անգամ՝ Պաոիլինա Մետերնիխի։
Ֆրիդերիկա Ելիզավետա Ամալիա Ավգուստա (1765—1785), դուքս Պյոտր I-ի կինը
Ելիզավետա Վյուրտեմբերգացի (1767—1790), ապագա  կայսր Ֆրանց II-ի կինը
Վիլհելմինա Ֆրիդերիկա Եկատերինա (1768);
Կառլ Ֆրիդրիխ Հենրիխ (1770—1791);
Ալեքսանդր Վյուրթեմբերգացի (1771—1833), ամուսնացել է Անտուանետա Սաքսեն Կոբուրգ Զաալֆելդացու հետ
Հենրիխ Ֆրիդրիխ Կառլ Վյուրթեմբերգացի (1772—1838), ամուսնացել է Կարոլինա Ալեքսեյի հետ։Ֆրիդրիխը ուներ նաև ապօրինի երեխա՝ Իոհան Գեորգինիոս ֆոն Զոնտհեյմը (1790—1860)


== Ծանոթագրություններ ==


== Արտաքին հղումներ ==
Տոհմածառը
Պավլովսկի գյուղական խորհուրդ (Բոգոդուխովսկի շրջան)

Անվան այլ կիրառումների համար տե՛ս՝ Պավլովսկի գյուղական խորհուրդ (այլ կիրառումներ)Պավլովսկի գյուղական խորհուրդ  (ուկրաիներեն՝ Павлівська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Պավլովսկի գյուղական խորհրդում բնակվում էր 2042 մարդ։ Բնակավայրը զբաղեցնում է 55.01 կմ² տարածք։ Բնակչության խտությունը կազմում էր 37.12 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(8843) 1990 OH

(8843) 1990 OH, աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 22-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,659391 ա. մ., առավելագույնը մոտենում է 1,8594 ա. մ. հեռավորության վրա և հեռանում 3,4594 ա. մ.։ Արեգակի շուրջ մեկ ամբողջական պտույտ է կատարում 1584,06 երկրային օրվա ընթացքում, իր ուղեծրով շարժվելով միջինում 0,227264 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8843) 1990 OH աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զուրաբ Ծերեթելի

Զուրաբ Կոնստանտինի Ծերեթելի (վրաց.՝ ზურაბ კონსტანტინეს ძე წერეთელი, հունվարի 4, 1934(1934-01-04), Թիֆլիս, ԱԽՖՍՀ, ԽՍՀՄ), վրացի նկարիչ, քանդակագործ, ճարտարապետ, Ռուսաստանի գեղարվեստի ակադեմիայի նախագահը։


== Կենսագրություն ==
Զուրաբ Ծերեթելին ծնվել է Թիֆլիսում, 1934 թվականին։ Ավարտել է Թբիլիսիի գեղարվեստի ակադեմիան և տեղափոխվել է Մոսկվա։ Խորհրդային շրջանում ստեղծած աշխատանքներից է Սոչիի մանկական առողջարանը (1986)։ Նրա կինը սերում է վրաց ազնվական Անդրոնիկաշվիլիների ընտանիքից։
Ծերեթելին եղել է Յուրի Լուժկովի ընկերը, ով նրան է վստահել մի շարք կարևոր գործեր, այդ թվում Քրիստոս Փրկչի տաճարի վերանորոգումը, Մոսկվայի Մանեժնայա հրապարակի համալիրը, և Պատվո Բլուրի Համաշխարհային պատերազմին նվիրված հուշահամալիրը։ Լուժկովը նրան նաև հնարավորություն տվեց զբաղեցնելու Մոսկվայի կենտրոնում գտնվող մի հին առանձնատունը, որն այժմ վերածվել է Զուրաբ Ծերեթելի պատկերասրահի, որտեղ ցուցադրվում է Վլադիմիր Պուտինի արձանը։:
Հատուկ օլիմպիադայի ժամանակ նա ծանոթանում է Յունիս Քենեդի Շրայվերի հետ։ Նյու Յորքի Բրոքպորտ պետական համալսարանի տարածքում տեղադրում է իր «Խաղաղություն աշխարհի երեխաներին» հուշարձանը՝ նվիրված 1979 թվականին Հատուկ Օլիմպիադային և Երեխայի միջազգային տարվան


== Պաշտոններ ==
Ռուսաստանի գեղարվեստի ակադեմիայի պրոֆեսոր, նախագահ
Երեխաների հրաշքների այգու հիմնադրամի նախագահ (1988 թվականից), խոսակցություններ են պտտվում նաև Ռուսաստանի Դիսնեյլենդի կառուցման մեջ նրա ներգրավվածության մասին
ՅՈՒՆԵՍԿՕ-ի աջակցման միջազգային հիմանդրամի հիմնադիր, 1996 թվականի մարտի 30-ին նշանակվել է ՅՈՒՆԵՍԿՕ-ի «Բարի կամքի դեսպան»
2005 թվականից Ռուսաստանի հանրային խորհրդի անդամ
Sergio Vieira de Mello հիմնադրամի պատվավոր անդամ


== Ստեղծագործություններ ==
Վրաստանի պատմության հուշարձան, 1984
Պյոտր Առաջինի 94 մետր բարձրությամբ արձանը Մոսկվայի կենտրոնում
«Նոր աշխարհի ծնունդը» հուշահամալիր, որտեղ կերտված է Քրիստափոր Կոլոմբոսը։ Հուշարձանի կրկնօրինակը՝ «Նոր մարդու ծնունդը», գտնվումէ Սևիլում
Սուրբ Գևորգի հուշարձանը Մոսկվայի հուշարձանային համալիրում, ինչպես նաև այս հուշարձանի բազմաթիվ տարբերակներ Մոսկվայում և այլուր
«Պայքար համաշխարհային տեռորիզմի դեմ» բրոնզե եռանկյուն աշտարակ, որտեղ գրված են 2001 թվականի սեպտեմբերի 11 Նյու Յորքի ահաբեկչության զոհերի անուները։ Հուշարձանի բացմանը ներկա է եղել Վլադիմիր Պուտինը, և հուշարձանը համարվել է «ռուս ժողովրդի նվերը»։ Այն գտնվում է Նյու Ջերսի նահանգի Բեյոն քաղաքի ռազմական օվկիանոսային տերմինալում
2006 թվականի սեպտեմբերի 25-ին Սանկտ Պետերբուրգի Վասիլևսկի կղզում վեր է խոյացել Ծերեթելիի «Պետրոս Առաջինի հուշարձանը»
Ազատության արձան (Թբիլիսի)
Միմինո (հուշարձան, Թբիլիսի), 2011
Ծաղրածուներ


== Հուշարձաններ ==

		


== Ծանոթագրություններ ==


== Արտաքին հղումներ ==
http://www.tsereteli.ru/ - the artist's official site
http://www.911monument.com/ - the official site of "To the Struggle Against World Terrorism" monument by Zurab Tsereteli
Artwork by Zurab Tsereteli at The Cold War Museum Archived 2004-06-03 at the Wayback Machine.
Good Defeats Evil at the New York Public Art Curriculum
Monument to Peter the First from Inside and Above. Pictures
Կենտրոնամերիկյան ֆուտբոլային միության ազգերի գավաթ 1995

1995 թ. նոյեմբերի 29-ից մինչև դեկտեմբերի 10-ը UNCAF-ի ազգերի գավաթ անվան տակ Սալվադորում տեղի ունեցավ Կենտրոնամերիկյան ֆուտբոլային միության երրորդ առաջնությունը։ Այն կատարում էր նաև 1996 թ. ԿՈՆԿԱԿԱՖ-ի ոսկե գավաթի կենտրոնամերիկյան զոնայի ընտրական մրցաշարի դեր, որի արդյունքներով խաղարկվեցին երեք ուղեգրեր։


== Որակավորում ==
UNCAF-ի ազգերի գավաթի եզրափակիչ մրցաշարի մասնակիցների շարքում ավտոմատ հայտնվեցին ոչ միայն մրցաշարի կազմակերպիչ  Սալվադորը և գործող չեմպիոն  Հոնդուրասը, այլև  Կոստա Ռիկան,  Բելիզը,  Գվատեմալան։ Վեցերորդ ուղեգիրը խաղարկվեց ընտրական զույգում։


=== Ընտրական հանդիպումները ===
 Պանաման ստացավ եզրափակիչ մրցաշարի ուղեգիր։


== Հանդիպումներ ==


=== Խմբային փուլ ===


==== Խումբ A ====
Հանդիպումների արդյունքները


==== Խումբ B ====
Հանդիպումների արդյունքները


=== Փլեյ-օֆֆ ===


==== Կիսաեզրափակիչ հանդիպումներ ====


==== Հանդիպում 3-րդ տեղի համար ====


==== Եզրափակիչ ====
 Հոնդուրասը,  Գվատեմալան և  Սալվադորը ստացան եզրափակիչ մրցաշարի ուղեգրեր։


== Նայիր նաև ==
ԿՈՆԿԱԿԱՖ-ի ոսկե գավաթ 1996 (ընտրական մրցաշար)
ԿՈՆԿԱԿԱՖ-ի ոսկե գավաթ 1996


== Ծանոթություն ==


== Հղումներ ==
1995 թ. UNCAF-ի ազգերի գավաթի արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1995 թ. UNCAF-ի ազգերի գավաթի վիճակագրությունը RSSSF-ի արխիվում (անգլ.)
(5529) Պերրի

(5529) Պերրի (անգլ.՝ Perry), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,275018 ա. մ., առավելագույնը մոտենում է 1,8874 ա. մ. հեռավորության վրա և հեռանում 2,6626 ա. մ.։ Արեգակի շուրջ մեկ ամբողջական պտույտ է կատարում 1253,36 երկրային օրվա ընթացքում, իր ուղեծրով շարժվելով միջինում 0,287228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5529) Պերրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յակոբ ֆոն Իկսկյուլ

Յակոբ ֆոն Իկսկյուլ (էստ․՝ Jakob von Uexküll, գերմ.՝ Jakob Johann Baron von Uexküll, սեպտեմբերի 8, 1864(1864-09-08), Կոոնգա, Պյարնումաա, Էստոնիա - հուլիսի 25, 1944(1944-07-25), Կապրի, Նեապոլ, Կամպանիա, Իտալիա), կենսաբան և փիլիսոփա։
1889 թ. ավարտել է Տարտուի համալսարանը։ Աշխատել է Հայդելբերգի ֆիզիոլոգիական ինստիտուտում։


== Աշխատություններ ==
1909. Umwelt und Innenwelt der Tiere.
1920, 1928. Theoretische Biologie.
1940. Bedeutungslehre.


== Ծանոթագրություններ ==
Պիեռ Շամմասյան

Պիեռ Շամմասյան (մարտի 9, 1949(1949-03-09), Բուրջ համուդ, Մաթնի շրջան, Լեռնային Լիբանան, Լիբանան), լիբանանահայ նշանավոր կատակերգակ դերասան, «Սթենդ-ափ» կատակերգու և երգիծաբան։ Մեծ ճանաչում է վայելում Լիբանանի արաբների և հայերի, ինչպես նաև հայկական սփյուռքի կողմից։ Նա հատկապես հայտնի է «Բաթալ»-ի դերակատարմամբ։


== Կենսագրություն ==
Պիեռ Շամմասյանը ծնվել է 1949 թվականի մարտի 9-ին Լիբանանի Բուրջ Համուդ քաղաքում։ Պատանեկան շրջանում, 1965-1966 թվականներին հաճախել է թատերական «Ալիշան» խմբակ։ 1973 թվականից աշխատանքի է անցել լիբանանահայ կատակերգակ դերասան Սամի Խայյաթի կողմից հիմնադրված թատերախմբում, որը կոչվում էր «Սամի Խայյաթի թատրոն» (անգլ.՝ Theater Sami Khayat)։ 
Մասնակցել է արաբական մի շարք հեռուստաշոուների։ Համարվում է «Սթենդ-ափ» կատակերգական ժանրի հայ հայտնի դերասաններից մեկը։ Ելույթներ է ունեցել սփյուռքի հայաշատ գաղթօջախներում։ Կանոնավոր շրջագայություններ է անում այնտեղ, որտեղ կան հայկական և լիբանանյան համայնքներ։ Անդրե Ժադաայի, Միշել և Ժան-Պիեռ Չիխանիների հետ միասին Շամմասյանը պատասխանատու էր Լիբանանում «Le Théâtre de Dix-Heures» թատերական խմբակի վերակենդանացման համար։ Նա Հայ Կոթողիկե եկեղեցու հետևորդ է և ՀՅԴ կուսակցության աջակից։ 
Շամմասյանը իր գործունեության ընթացքում շատ դերեր է կերտել, բայց առավել հայտնի է իր Բաթալ Շվարաձյանի դերակատարումով, այդ կերպարով նա խաղացել է մի շարք ներկայացումներ՝ «Շատ Մի Խառներ», «Պաթալ Տան Փեսայ», «Փորձանք Պաթալ» և «Չըլլալիք Պաթալ»։ Նրա այլ նարկայացումներից են՝ «Հարսս Բռնեցի» եւ «Լեզուն Ոսկոր Չունի» բեմադրությունները։


== Ծանոթագրություններ ==
Յոդա (գետ, թափվում է Կուբենի լիճ)

Յոդա (ռուս.՝ Ёда), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենի լիճ գետի ափում։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005160
Հիդրոլոգիական ուսումնասիրությունների կոդը - 103000516
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անևրին Ուիլյամս

Անևրին Ուիլյամս (անգլ.՝ Aneurin Williams, հոկտեմբերի 11, 1859(1859-10-11), Dowlais, Merthyr Tydfil County Borough, Ուելս, Մեծ Բրիտանիայի և Իռլանդիայի միացյալ թագավորություն - հունվարի 20, 1924(1924-01-20)), անգլիացի հասարակական և քաղաքական գործիչ։
1912 թվականից՝ պառլամենտի անդամ լիբերալ կուսակցությունից, 1913 թվականից՝ Բրիտանա-հայկական կոմիտեի, միաժամանակ՝ Հայ գաղթականների «Լորդ Մեյորզի ֆոնդի» նախագահ։ 
Արտգործնախարար Էդուարդ Գրեյին հղած 1914 թվականի սեպտեմբերի 14-ի նամակում պնդել է, որ Օսմանյան կայսրության քրիստոնյա բնակչության վրա կախվել է ֆիզիկական ոչնչացման սպառնալիքը։ 1915 թվականի մայիսի 2-ին առաջիններից էր, որ դիմել է արտգործնախարարությանը պահանջելով խնդրագիր հղել ԱՄՆ-ի կառավարությանը, որպեսզի վերջինս զգուշացնի Թուրքիային հայերի նկատմամբ վարած քաղաքականության վերաբերյալ։ Մշտապես հանդիպել է կառավարության նախագահի և անդամների հետ, խոսել հայկական հարցի մասին։ Հանդիպումներ է ունեցել Պողոս Նուբարի, Ավետիս Ահարոնյանի, Ալեքսանդր Խատիսյանի և այլ հայ գործիչների հետ։ Պառլամենտում ելույթ է ունեցել Մուդրոսի զինադադարի (1918) քննադատությամբ, դեմ արտահայտվել անգլիական զորքերը Հայաստանից դուրս բերելուն։ 1921 թվականին քննադատել է կառավարությանը՝ հայերին տված խոստումները չկատարելու համար։ Անգլիական մամուլում հրապարակել է բազմաթիվ հոդվածներ հայկական հարցի վերաբերյալ։


== Ծանոթագրություններ ==
Սառը շուն

Սառը շուն (գերմ.՝ Kalter Hund), Գերմանիայում, Իտալիայում և մի քանի այլ պետություններում հայտնի թխվածք՝ պատրաստված թխվածքաբլիթից և շոկոլադե կրեմից։ «Սառը շուն» անվանումը, ըստ մի քանի վարկածների, ծագում է  հանքերի վագոնիկների գերմաներեն Hunt անվանումից, որը համահունչ է Hund՝ «շուն» բառին, քանի որ ուտեստի պատրաստման համար թխում կամ այլ ջերմային մշակում չի պահանջվում (այսինքն՝ «սառն» է), և պատրաստի վիճակում այն հիշեցնում է վագոնիկի փոքրիկ տարբերակը։
Բացի գերմանական «Kalter Hund»-ից՝ գոյություն ունեն այս ուտեստի բազմաթիվ այլընտրանքային անվանումներ, այդ թվում՝  «լուկուլլ» (Lukullus՝ համադամասեր-զորահրամանատար Լյուցիոս Լուկուլլոսի անունից), «սառը մռութ»  (գերմ.՝ Kalte Schnauze), «սև Պետեր» (գերմ.՝ Schwarzer Peter) և այլն։ Անգլերենում անվանումը հիշատակվում է որպես ոզնի (անգլ.՝ Hedgehog slice):
Թխուկի պատրաստման համար օգտագործվում է կակաոյով զանգված, որն ստացվում է շոկոլադի մանր կտորները հալեցնելու և կարագին կամ կոկոսի յուղին խառնելու միջոցով՝ ավելացնելով շաքարի փոշի, մանրացրած նուշ և շոկոլադի փշուրներ, ինչպես նաև յուղահունց թխվածքաբլիթի ամբողջական կտորներ, որը դնում են կաղապարի մեջ՝ մի քանի շերտ կեքս պատրաստելու համար, իսկ յուրաքանչյուր շերտին քսում են կակաոյով զանգվածից։ Դրանից հետո կաղապարն իր պարունակության հետ միասին սառեցնում են սառնարանում։ Սառեցման ընթացքում թխվածքաբլիթը բիսկվիթի նման փափկում է, ինչի արդյունքում պատրաստի սառը շունը հիշեցնում է շոկոլադե տորթ։


== Տես նաև ==
Հոթ դոգ
Հացաբուլկեղեն
Թխվածք
Իտալական խոհանոց


== Ծանոթագրություններ ==


== Արտաքին հղումներ ==
Ուտեստի բաղադրատոմսը